Sliačska Magura

Sliačska Magura () je vrch v Nízkych Tatrách. Leží nad Partizánskou Ľupčou, približne  juhovýchodne od Ružomberka.

 Poloha 
Nachádza sa v severozápadnej časti Nízkych Tatier, v geomorfologickom podcelku Ďumbierske Tatry a časti Salatíny. Leží v Žilinskom kraji, na hranici okresov Liptovský Mikuláš a Ružomberok a zasahuje na katastrálne územie obcí Partizánska Ľupča a Liptovské Sliače. Najbližšími sídlami sú severne ležiace obce Liptovská Štiavnica, Partizánska Ľupča a Liptovské Sliače, južným smerom sú situované osady Magurka a Železnô. Vrcholovou časťou vedie severná hranica Národného parku Nízke Tatry.

 Opis 
Sliačska Magura sa nachádza v rázsoche, vybiehajúcej severovýchodným smerom zo Sedla pod Malým Salatínom na Homôľku (). Východným smerom susedí Predná Magura () a Ľupčianska Magura (), južným Červený grúň (), Šlosiar (), Salatínka () a Malý Salatín (), západným Bohúňovo () a Príslop () a severným Makovica (), Kučová () a Homôľka.Nízke Tatry - Chopok. Turistická mapa. 1 : 50 000. Harmanec: VKÚ, a. s., 2000. Oblasť patrí do povodia Váhu, kde vodu odvádza zo západnej časti potok Sliačanka a z východnej Ľupčianka. Vrcholom prechádza značený turistický chodník z Vyšného Sliača na Malý Salatín.

 Výhľady 
Hrebeň i vrchol pokrýva súvislý lesný porast, ktorý neumožňuje rozhľad. Z vhodných lokalít s redšou vegetáciou je možné pozorovať okolité vrcholy Nízkych Tatier, no tiež Tatry, Chočské vrchy, Oravskú Maguru i Beskydy a Malú i Veľkú Fatru.

 Prístup 
 po  modrej turistickej značke:
 od severu z Vyšného Sliača cez Vidovô
 od juhu zo Sedla pod Malým Salatínom cez Salatínku

 Referencie 

 Pozri aj 
 Salatíny
 Ďumbierske Tatry
 Zoznam vrcholov v Nízkych Tatrách

 Pozri aj 

 Externé odkazy 
 Poloha na turistickej mape

Kategória:Vrchy v Nízkych Tatrách
Kategória:Tisícovky na Slovensku
Kategória:Vrchy v okrese Liptovský Mikuláš
Kategória:Vrchy v okrese Ružomberok
Kategória:Partizánska Ľupča
Kategória:Liptovské Sliače